বিশ্বে এখন দেশের সংখ্যা ২০৪টি। এর ১৯৩টি স্বাধীন দেশ জাতিসংঘের সদস্য। বাংলাদেশ জাতিসংঘের ১৩৬তম সদস্যরাষ্ট্র। এত বড় বিশ্বে নিজের স্বাধীন পরিচয়, ইতিহাস-ঐতিহ্য নিয়ে মাথা উঁচু করে দাঁড়ানো সহজ কথা নয়। আয়তনের দিক দিয়ে ছোট কিন্তু জনসংখ্যার দিক দিয়ে ঘনবসতির হওয়া সত্ত্বেও বাংলাদেশ পৃথিবীর বুকে আপন পরিচয়ে মাথা উঁচু করে দাঁড়িয়েছে। এদেশের সোনালি আঁশ পাট জন্মলগ্ন থেকেই বিশ্ববিখ্যাত। সম্প্রতি বাংলাদেশের তৈরি পোশাকও সারা বিশ্বের নজর কেড়েছে। খেলাধুলার মধ্যে ক্রিকেট এ মাটির জন্য বয়ে এনেছে প্রভূত সুনাম। বাংলাদেশের সন্তানেরা দেশ-দেশান্তরে কাজ করে গড়ে তুলেছে অর্থনৈতিক বুনিয়াদ। ভাষাগত দিক দিয়েও বাংলাদেশের রয়েছে নিজস্ব পরিচয়। মুসলমান অধিবাসীর দেশ হিসেবেও এটি বিশ্বে সুপরিচিত। সব মিলিয়ে বাংলাদেশ সারা বিশ্বে সুমহান মর্যাদায় টিকে আছে। উইকিপিডিয়া এবং স্ব-স্ব ক্ষেত্রের অধিদফতর থেকে তথ্য নিয়ে বিশ্ব র্যাঙ্কিংয়ে বাংলাদেশের অবস্থানমূলক আয়োজনটি তৈরি করেছেন কামরুল আহসান ও ইশতিয়াক আবীর